Herojima

Bilo je to meni daleke 1991. Neprijatelji su nemilosrdno napali naš grad, naše hrabre ljude koji su samo željeli sačuvati svoje domove i svoje voljene. Više se nije moglo uživati u popodnevnim kavama, kuhanju i šetnjama. Djeci je škola završila, a uzbune postala svakodnevica. Vlaga i tama podruma zamijenile su danje svjetlo. Sreću je zamijenila tuga majki koje su morale pustiti supruge i sinove u rat, u smrt za domovinu.

Dani su se pretvorili u pakao, ljudi su završavali u logorima, djeca ostajala bez roditelja.

Danas imamo slobodnu državu do koje smo teško došli. Trebamo je zato čuvati i svakodnevno zahvaljivati onima koji su ponosno stali u njezinu obranu onda kada je to bilo najpotrebnije iako su znali što ih čeka. To su ljudi velika srca i hrabrosti. To su naš branitelji, naši heroji. Ne smiju biti zaboravljeni i moraju znati koliko smo ponosni na sve što su učinili za nas.

Doris Rančki, 6.a